Abubakar Bashir Abdulkarim wanda aka fi sani da Abubakar Bashir Maishadda (an haife shi a ranar 2 ga watan Agustan 1988) ya kasance furodusan finafinai ne wanda ke aiki a masana'antar fim ta kannywood. Shi ne shugaba kuma mamallakin kamfanin Maishadda Global Resources LTD, Abubakar Bashir Maishadda ya shirya fina-finai da dama a karkashin tutarsa da ya kunshi manyan taurarin kannywood irin su Ali Nuhu, Sadiq Sani Sadiq, Maryam Yahaya, Yakubu Mohammed, Rahama Sadau a fina-finai kamar Takanas Ta Kano a shekara ta (2014), Daga Murna (2015), Wutar Kara (2019), Hafeez (2019), Mujadala (2019), Mariya (2019), Ana Dara Ga Dare (2018) da Hauwa Kulu (2019), da sauran kamfanonin samarwa da yawa irin su Sareena a shekara ta (2019), da The Right Choice a shekara ta (2020), Abubakar Bashir Maishadda ana daukar shi a matsayin "gogan fasa tisi" saboda kudin da finafinan sa suke janyowa.